ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
தில்லியில் 95% காற்று மாசு உள்ளூர் காரணிகளால் ஏற்படுகிறது: மத்திய அமைச்சர் பிரகாஷ் ஜவடேகர் தகவல்
தில்லி மற்றும் தேசிய தலைநகர் மண்டலத்தில் காற்றின் தரத்தை மேம்படுத்துவதற்காக, மத்திய மாசு கட்டுப்பாட்டு வாரியத்தின் 50 குழுக்கள் ஈடுபடுத்தப்பட்டுள்ளன.
தில்லியில் இந்த குழு அதிகாரிகளிடம் இன்று பேசிய மத்திய சுற்றுச்சூழல் அமைச்சர் திரு.பிரகாஷ் ஜவடேகர், தற்போதைய கொரோனா தொற்று நேரத்தில், மாசு கட்டுப்பாட்டு வாரிய அதிகாரிகள் ஆற்றும் பணி, கொவிட் முன்னணி பணியாளர்கள் ஆற்றம் பணிக்கு நிகரானது என்றார். இவர்கள் தில்லியின் பல பகுதிகளில் நேரடியாக சென்று ஆய்வு நடத்தி தகவல் தெரிவிப்பது, தில்லியில் காற்று மாசுவை குறைப்பதற்கு உதவும் என அமைச்சர் திரு. பிரகாஷ் ஜவடேகர் கூறினார்.
தில்லியில் 95% காற்று மாசுவுக்கு, உள்ளூரில் ஏற்படும் புகை, கட்டுமான தூசி, குப்பைகள் எரிப்பு ஆகியவைதான் காரணம் என்றும், சுற்றுவட்டார வயல்களில் அறுவடைக்கு பிந்தைய எரிப்பு காரணமாக ஏற்படும் மாசு 4 சதவீதம்தான் என்று அமைச்சர் திரு.பிரகாஷ் ஜவடேகர் கூறினார்.
தில்லியில் உள்ள அனைத்து பகுதிகளிலும் மாசு கட்டுப்பாட்டு வாரிய அதிகாரிகள் நேரில் ஆய்வு செய்து ‘சமீர்’ என்ற கைப்பேசி செயலி மூலம் காற்று மாசு ஏற்படுவதற்கான காரணங்களை தெரிவிப்பர். அதற்கேற்ப சம்பந்தப்பட்ட அதிகாரிகள் நடவடிக்கை எடுப்பர். இது குறித்த விவரங்கள் தில்லியில் உள்ள மாநில அரசுடனும் பகிர்ந்து கொள்ளப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664767
பாதுகாப்பு அமைச்சகம்
பாதுகாப்புப் படைகளின் நவீனமயமாக்கல்
பாதுகாப்புப் படைகளை நவீனமயமாக்க பட்ஜெட்டில் ஒதுக்கப்படும் நிதி முழுமையாக செலவு செய்யப்பட்டு வருகிறது என பாதுகாப்புத்துறை இணை அமைச்சர் திரு அஜய் பட் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதில் அளித்துள்ள அவர், கடந்த 2014-15 நிதியாண்டு முதல் ஆயுதத் தளவாட கொள்முதலுக்காக ஒதுக்கீடு செய்யப்பட்ட நிதி மற்றும் செலவு செய்யப்பட்ட தொகையின் விவரங்களை அளித்துள்ளார். இதன்படி, இதற்கு முந்தைய ஆண்டுகளில் பட்ஜெட்டில் ஒதுக்கீடு செய்யப்பட்ட நிதியைவிட அதிகமாக செலவு செய்யப்பட்டிருப்பதாக குறிப்பிட்டுள்ளார். நடப்பு நிதியாண்டில், திருத்திய மதிப்பீட்டின்படி, 1,13,717.58 கோடி ரூபாய் ஒதுக்கீடு செய்யப்பட்டிருப்பதாகவும், பிப்ரவரி மாதம் வரை 88,868.41 கோடி செலவு செய்யப்பட்டிருப்பதாகவும் அவர் தெரிவித்துள்ளார்.
பாதுகாப்புப் படைகளை நவீனமயமாக்குவது என்பது, நாட்டிற்கு ஏற்படும் அச்சுறுத்தல், செயல்பாட்டு சவால் மற்றும் தொழில்நுட்ப மாற்றங்களைப் பொருத்து அமையும் என்றும் திரு அஜய் பட் கூறியுள்ளார்.
பாதுகாப்பு தொழில்நுட்பம் தொடர்பான ஆராய்ச்சி மற்றும் மேம்பாட்டு பணிகளை மேற்கொள்ள பல்கலைக்கழகங்கள், உள்நாட்டு நிறுவனங்கள் மற்றும் குறு, சிறு மற்றும் நடுத்தர தொழில் நிறுவனங்களுக்கு 2014-ஆம் ஆண்டு முதல் இதுவரை ரூ1,130.30 கோடி ஒதுக்கீடு செய்யப்பட்டிருப்பதாகவும் அவர் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805747
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன் விவசாயிகள் உற்பத்தியாளர்கள் அமைப்புகள்
மீன்வளத் துறை, கால்நடை வளர்ப்பு மற்றும் பால்வளம் அமைச்சகம்  முதன்மைத் திட்டத்தின் கீழ் பிரதமர் மீன் வளர்ச்சித் திட்டத்தின்  கீழ், மீன் விவசாயிகள் உற்பத்தியாளர் அமைப்புகளை  உருவாக்க நிதி உதவி வழங்குகிறது. விவசாயிகள் மற்றும் அவர்களின் பேரம் பேசும் சக்தியை அதிகரிக்க இவை பெரிதும் உதவும். ஒவ்வொரு எஃப்எஃப்பிஓ-க்களுக்கும் PMMSYயின் கீழ் வழங்கப்படும் நிதி உதவி முதன்மையாக உருவாக்கம், மேலாண்மை, பயிற்சி மற்றும் திறன் மேம்பாடு மற்றும் சமபங்கு மானியம் ஆகியவற்றை உள்ளடக்கியது. இந்திய அரசின் வேளாண்மை மற்றும் விவசாயிகள் நல அமைச்சகத்தின்  சிறு விவசாயிகள் வேளாண் வணிகக் கூட்டமைப்பு மூலம் இந்தத் துறையானது, பீகார், இமாச்சலப் பிரதேசம், ஆந்திரப் பிரதேசம் மற்றும் உத்தரப் பிரதேசம் ஆகிய மாநிலங்களில் 5 FFPOகளை முன்னோடி அடிப்படையில் நிறுவுவதற்கு உதவியது.
முந்தைய மத்திய அரசின் நிதியுதவி திட்டம் நீலப் புரட்சி-ஒருங்கிணைந்த வளர்ச்சி மற்றும் மீன்வள மேலாண்மை திட்டத்தின் கீழ் இந்த 5 FFPOக்கள் ஏற்கனவே பதிவு செய்யப்பட்டுள்ளன. மேலும், PMMSY இன் கீழ் உள்ள துறை, 2020-21 நிதியாண்டில் மொத்தம் ரூ.37.80 கோடி செலவில், 70 FFPOகளை அமைப்பதற்கான தேசிய கூட்டுறவு மேம்பாட்டுக் கழகத்தின்  முன்மொழிவுக்கு ஒப்புதல் அளித்துள்ளது. மாநில வாரியான விவரங்கள் இணைப்பு-I இல் உள்ளன. இதன் படி தமிழ்நாத்தில் 6ம் புதுச்சேரியில் 2ம் என FFPO க்கள் அமைக்கப்பட்டுள்ளன.
தவிர, தேசிய மீன்வள மேம்பாட்டு வாரியத்தின்  22 FFPOகளை அமைப்பதற்கான முன்மொழிவுக் மேற்கூறிய திட்டத்தின் கீழ் ரூ. 10 கோடி மதிப்பீட்டில் 2020-21ல்.ஒப்புதல் அளிக்கப்பட்டுள்ளது,
இந்தத தகவலை மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா மக்களவையில் இன்று எழுத்துப்பூர்வமாக அளித்த பதிலில் தெரிவித்தார் .
பாதுகாப்பு அமைச்சகம்
காவலர் மாற்றம் – ஏ ஆர் டி ஆர் ஏ சி
ராணுவ தலைமை பயிற்சி பிரிவின்  தலைவராக லெப்டினென்ட் ஜெனரல் ராஜ் சுக்லா மே 01 ம் தேதி அன்று பொறுப்பேற்றார்.
கதக்வாஸ்லாவில் உள்ள தேசிய ராணுவ பயிற்சிப் பள்ளி மற்றும் டேராடூனில் உள்ள இந்திய ராணுவ பள்ளியில் பட்டம் பெற்றவரான லெப்டினென்ட் ஜெனரல் ராஜ் சுக்லா, 1982 டிசம்பர் மாதம் ஆயுதப்படைப்பிரிவில் முதலில் பணி அமர்த்தப்பட்டார்.
வெலிங்க்டன் ராணுவ சேவைகள் பணியாளர் கல்லூரி, செகந்திராபாத் ராணுவ மேலாண்மை கல்லூரி மற்றும் புதுதில்லி தேசிய ராணுவ கல்லூரி ஆகியவற்றின் முன்னாள் மாணவரான இவர், ராணுவ நடவடிக்கைகள் இயக்குனரகத்தில் இருமுறை பதவி வகித்துள்ளார். மேலும், இதற்கு முன்பு வரை அவர், ராணுவ தலைமைகத்தில் எதிர்க்கால திட்டங்கள் துறையின் டைரக்டர் ஜெனரலாக இருந்தார். மேலும், இவர் ராணுவத்தின் பெருமைக்குரிய பயிற்சி அமைப்பு மற்றும் ராணுவ போர் வியூக கல்லூரியின் தலைவராகவும் பணியாற்றியுள்ளார்.
(Visitor Counter : 141
உள்நாட்டு விமானப் போக்குவரத்து அமைச்சகம்
இந்தியாவில் இந்த ஆண்டு நடைபெறும் கிரிக்கெட் தொடர்களை பருந்துப் பார்வையில் நேரடியாக படம் பிடிக்கும் வகையில் ’ட்ரோன்களை’ பயன்படுத்த அனுமதி
இந்தியாவில் இந்த ஆண்டு நடைபெறும் கிரிக்கெட் தொடர்களை பருந்துப் பார்வையில் நேரடியாக படம் பிடிக்கும் வகையில் ’ட்ரோன்களை’ பயன்படுத்த இந்திய கிரிக்கெட் வாரியத்துக்கு நிபந்தனையுடன் கூடிய அனுமதியை விமான போக்குவரத்து துறை அமைச்சகம் மற்றும் விமான போக்குவரத்து தலைமை இயக்குனரகம் அளித்துள்ளது.
- போட்டிகளை ட்ரோன்கள் மூலம் பருந்துப் பார்வையில் நேரடியாக படம் பிடிக்க, அனுமதிக்கும்படி இந்திய கிரிக்கெட் வாரியம் மற்றும் குடிச் நிறுவனம் விடுத்த வேண்டுகோளை விமான போக்குவரத்து துறை அமைச்சகம் பெற்றது.
இது குறித்து விமான போக்குவரத்து அமைச்சக இணை செயலாளர் திரு ஆம்பர் துபே கூறுகையில், ‘‘ ட்ரோன் விதிமுறைகள் 2021, சட்ட அமைச்சகத்தின் இறுதிகட்ட ஆலோசனையில் உள்ளது. இதற்கு 2021 மார்ச் மாதத்துக்குள் ஒப்புதல் கிடைக்கும் என நம்புகிறோம்’’ என்றார்.
இந்த நிபந்தனையுடன் கூடிய விலக்கு, ஒப்புதல் கடிதம் வழங்கிய தேதியிலிருந்து 2021 டிசம்பர் 31 வரை அல்லது வான்வழி தளத்தை பயன்படுத்தும் வரை இதில் எது முன்போ அதுவரை செல்லுபடியாகும். அனைத்து நிபந்தனைகளும், கட்டுப்பாடுகளும் கடுமையாக பின்பற்றினால் மட்டுமே, இந்த விலக்கு செல்லுபடியாகும். விதிமுறைகள் மீறப்பட்டால், இந்த விலக்கு செல்லாததாகிவிடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696175
பிரதமர் அலுவலகம்
மகளிர் மல்யுத்த 62 கிலோ ஃப்ரீஸ்டைல் பிரிவில் வெண்கலப் பதக்கம் வென்ற சோனம் மாலிக்கிற்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டி மகளிர் மல்யுத்த 62 கிலோ ஃப்ரீஸ்டைல் பிரிவில் வெண்கலப் பதக்கம் வென்ற சோனம் மாலிக்கிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"மகளிர் மல்யுத்த 62 கிலோ ஃப்ரீஸ்டைல் பிரிவில் வெண்கலப் பதக்கம் வென்ற சோனம் மாலிக்கிற்கு @OLYSonam வாழ்த்துகள்! ஈடிணையற்ற உறுதி, ஆர்வம், அர்ப்பணிப்பு ஆகியவற்றால் அவருக்குக் கிடைத்த ஓர் அற்புதமான வெற்றி. அவரது எதிர்கால முயற்சிகளுக்கு எனது வாழ்த்துகளைத் தெரிவித்துக் கொள்கிறேன்.”
வணிகம் மற்றும் தொழில்துறை அமைச்சகம்
ஜி20 - ஸ்டார்ட்அப் 20 பணிக் குழுவின் ஆலோசனைக் கூட்டத்திற்கு ஹைதராபாத்தில் ஏற்பாடு; ஸ்டார்ட்அப் நிறுவனங்களுக்கு சர்வதேச அளவிலான ஆதரவை இந்தியா திரட்டுகிறது
ஜி20 - ஸ்டார்ட்அப் 20 பணிக்குழுவின் ஆலோசனைக் கூட்டம் ஜனவரி 28, 29 ஆம் தேதிகளில் ஹைதராபாத்தில் நடைபெறவுள்ளது. ஸ்டார்ட்அப் நிறுவனங்களுக்கு சர்வதேச அளவிலான ஆதரவை இந்தியா திரட்டுகிறது. இந்தக் கூட்டத்தில் ஜி20 நாடுகளின் பிரதிநிதிகள், 9 சிறப்பு அழைப்பாளர்கள் மற்றும் இந்திய ஸ்டார்ட் அப் கூட்டமைப்பில் இடம்பெற்றுள்ள பன்னோக்கு நிறுவனங்களின் பிரதிநிதிகள் கலந்து கொண்டுள்ளனர்.
இந்தியா ஜி20 நாடுகளின் தலைமைத்துவத்தை ஏற்றபிறகு நடைபெறும் இந்தக் கூட்டத்தில் ஜி 20 நாடுகளின் அடுத்த சில ஆண்டுகளுக்கான உற்பத்தி வளர்ச்சி கொள்கை பரிந்துரைகள் குறித்து விவாதிக்கப்படும்.
குறிப்பாக, கார்ப்பரேட் நிறுவனங்கள் முதலீட்டாளர்கள், புத்தாக்க ஏஜென்சிகள் ஆகியவற்றை ஒருங்கிணைத்து உலகளவில் ஸ்டார்ட் அப் நிறுவனங்களுக்கு ஆதரவை திரட்டுவது இந்தக் கூட்டத்தின் குறிக்கோளாக இருக்கிறது.
பெருநிறுவனங்கள் விவகாரங்கள் அமைச்சகம்
ஐபிஎம் கார்பரேஷனின் உள் மறுசீரமைப்பு விரைவு திட்டத்தின் கீழ் கின்டிரில் ஹோல்டிங் எல்எல்சி மற்றும் கிராண்ட் ஓசன் மேனேஜ்ட் இன்ஃபராஸ்டரக்சர் சர்வீஸஸ் நிறுவனம் ஆகியவற்றுக்கு அனுமதி
ஐபிஎம் கார்பரேஷன் உள் மறுசீரமைப்பு தொடர்பாக, விரைவு திட்டத்தின் கீழ் கின்டிரில் ஹோல்டிங் எல்எல்சி மற்றும் கிராண்ட் ஓசன் மேனேஜ்ட் இன்ஃபராஸ்டரக்சர் சர்வீஸஸ் நிறுவனம் ஆகியவற்றிடமிருந்து இந்திய போட்டிகள் ஆணையம் மனுக்களைப் பெற்றிருந்தது. இதற்கு தற்போது அனுமதி வழங்கப்பட்டுள்ளது.
இன்டர்நேஷனல் பிஸினஸ் மெசின்ஸ் கார்பரேஷன்  தனது உலகளாவிய எம்ஐஸ் பிசினஸ் நிறுவனத்தை, சர்வதேச பெருநிறுவன உள் மறுசீரமைப்பு கட்டமைப்பிற்குள் ஒரு பொது நிறுவனமாக மாற்றத் திட்டமிட்டுள்ளது.
எம்ஐஎஸ் பிசினஸ் நிறுவனத்தை பிரித்து கின்டிரில் ஹோல்டிங் எல்எல்சி  மற்றும் கிராண்ட் ஓசன் மேனேஜ்ட் இன்ஃபராஸ்டரக்சர் சர்வீஸஸ்  என்ற புதிய இணைக்கப்பட்ட நிறுவனங்களாக ஆக்குவதன் மூலம் இந்த இலக்கு கட்டமைப்பை அடைய முடியும். இந்தப் பரிவர்த்தனை, கூட்டாக கையகப்படுத்தப்பட்ட நிறுவனங்களாக குறிப்பிடப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717585
----
(Visitor Counter : 171
இளைஞர் நலன் மற்றும் விளையாட்டு அமைச்சகம்
தேசிய போர் நினைவுச் சின்னத்தை பார்வையிட்டார் மீராபாய்: வீரம் மற்றும் தியாகத்தை வெளிப்படுத்தும் நினைவிடத்தை ஒவ்வொரு இந்தியரும் பார்வையிட வலியுறுத்தல்
ஒலிம்பிக் பளுதூக்கும் போட்டியில் வெள்ளிப் பதக்கம் வென்ற மீராபாய் சானு தில்லியில் உள்ள தேசிய போர் நினைவுச் சின்னத்தை பார்வையிட்டார்.
இதுகுறித்து அவர் கூறுகையில், வழக்கமாக விளையாட்டுப் போட்டிகளில் பங்கேற்பதற்காக நான் தில்லியில் தங்கியிருப்பேன். ஆனால் இந்த முறை தேசிய போர் நினைவுச் சின்னத்தை பார்வையிட்டேன் என அவர் தெரிவித்தார். இது இந்திய பாதுகாப்புப் படைகளுக்கு மட்டுமல்லாமல் ஒவ்வொரு இந்தியருக்கும் பெருமையை வெளிப்படுத்துகிறது என்று அவர் கூறினார். கடந்த 1947 ஆம் ஆண்டிலிருந்து இந்திய போர் வரலாற்றை இந்த நினைவிடம் தெரிவிக்கிறது.
இந்திய ராணுவம், கடற்படை மற்றும் விமானப்படையின் வரலாற்றுச் சிறப்புமிக்க போர் கதைகளை தெரிவிக்கும் இந்த வளாகம் முழுவதையும் மீராபாய் பார்வையிட்டார். “சக்கர வியூக அமைப்பில் இந்த நினைவிடம் உருவாக்கப்பட்டுள்ளது. இதன் சுவர்கள் இந்திய வீரர்களின் போர் கதைகளை வெண்கலச் சிற்பங்களில் அலங்கரிக்கின்றன. இதை பார்த்து தான் வியந்தேன்” என மீராபாய் கூறியுள்ளார்.
இந்த நினைவிடத்தை ஒவ்வொரு இந்தியரும் வாழ்நாளில் குறைந்தது ஒருமுறையாவது பார்வையிட வேண்டும் என மீராபாய் கூறினார்.
அசோக சக்ரா விருது பெற்ற மேஜர் லைஸ் ராம் ஜோதின்சிங்குக்கும் மணிப்பூரைச் சேர்ந்த மீராபாய் புகழாரம் சூட்டினார்.
தகவல் மற்றும் ஒலிபரப்பு அமைச்சகம்
ஓடிடி தளங்களும், பாரம்பரிய திரையரங்குகளும் தொடர்ந்து இயங்கும்; இயக்குநர் மகேஷ் நாராயணன்
ஓடிடி தளங்களும் பாரம்பரிய சினிமா தியேட்டர்களும் தொடர்ந்து செயல்படும் என 53வது இந்திய சர்வதேச திரைப்பட விழாவின் இந்தியன் பனோரமா பிரிவில் திரையிடப்படும் அறியிப்பு படத்தின் இயக்குனர் மகேஷ் நாராயணன் தெரிவித்தார். திரைப்பட விழாவையொட்டி பத்திரிகை தகவல் அலுவலகம் ஏற்பாடு செய்திருந்த நிகழ்ச்சியில் அவர் ஊடகங்கள் மற்றும் பிரதிநிதிகளிடம் பேசினார்.
முன்பு ஒரு காலத்தில் தனிப்பட்ட திரைப்பட தயாரிப்பாளர்களின் படங்களை ஒளிபரப்ப தூர்தர்ஷனைத் தவிர வேறு வழியில்லாத நிலை இருந்தது என்று மகேஷ் நாராயணன், கூறினார். ஆனால் இப்போது அவர்களுக்கு பல வழிகள் உள்ளதாக அவர் தெரிவித்தார்.
திரைப்பட விழாவின் அழகு, கூட்டாகப் பார்ப்பது என்று கூறிய அவர், “டிஜிட்டல் ஊடகங்களுக்காக படம் எடுப்பது எனக்கு மிகவும் கடினம். திரையரங்குகளில், ஒரு குறிப்பிட்ட திரைப்படத்தைப் பார்க்க ஒரு குறிப்பிட்ட நேரத்தில் மக்கள் ஒரு திரையின் முன் உட்கார வைக்கப்படுகிறார்கள். ஆனால் டிஜிட்டல் ஊடங்கங்களில், மக்கள் தாங்கள் பார்ப்பதை தவிர்க்க, முன்னோக்கி, முன்னாடி அல்லது மாற்றுவதற்கு பல விருப்பங்கள் உள்ளன. ஓடிடி தளங்களில் திரைப்படங்களை தயாரிப்பது திரைப்பட தயாரிப்பாளர்களுக்கு சவாலானது” என்றார்.
அறியிப்பு படத்தைப் பற்றி கூறிய மகேஷ் நாராயணன், இது தொழிலாளர் வர்க்கம் மற்றும் அவர்கள் எதிர்கொள்ளும் பிரச்சனைகளைப் பற்றிய புலம்பெயர்ந்தோரின் கதை என்றார். இந்தத் திரைப்படம் நமது காலத்தின்-நவீன தொழில்நுட்பத்தின் சமூகப் பொருத்தமான விஷயத்தைக் கையாள்கிறது. ஆண்-பெண் உறவின் சிக்கலான கருப்பொருளில் இது ஒரு சக்திவாய்ந்த படம்.
இத்திரைப்படம் தில்லியில் கோவிட் தொற்றுநோயின் இரண்டாம் கட்டத்தின் போது வரையறுக்கப்பட்ட குழுவினருடன் பல சிரமங்களை எதிர்கொண்டு படமாக்கப்பட்டது. படத்தின் இந்திய இயல்பு பற்றி மகேஷ் நாராயணன் விளக்கினார். கதைக்களம் கேரளாவிலிருந்து புலம்பெயர்ந்த தம்பதியினரைப் பின்தொடர்கிறது என்றாலும், கதாபாத்திரங்கள் மலையாளம், இந்தி மற்றும் தமிழ் போன்ற பல மொழிகளைப் பேசுகின்றன.
படத்தின் தயாரிப்பாளர் ஷெபின் பேக்கர், நடிகை திவ்யபிரபா பி.ஜி மற்றும் ஒளிப்பதிவாளர் சானு ஜான் வர்கீஸ் ஆகியோர் உரையாடலில் பங்கேற்றனர்.
சுருக்கம்
தில்லிக்கு அருகில் உள்ள ஒரு மருத்துவ கையுறை தொழிற்சாலையில் வேலை செய்யும் கேரளாவில் இருந்து குடியேறிய தம்பதிகளான ஹரீஷ் மற்றும் ரேஷ்மியின் கதையை அறியிப்பு சொல்கிறது. அவர்கள் நல்ல வாழ்க்கைக்காக வெளிநாடு செல்ல ஆசைப்படுகிறார்கள். கோவிட் தொற்றுநோய் முடக்கத்தின் போது, தொழிலாளர்கள் மத்தியில் ஒரு கையாளப்பட்ட வீடியோ மீண்டும் வெளிப்படும் போது, அது தம்பதியரின் வேலைகள் மற்றும் திருமணத்துக்கு அச்சுறுத்தலாக மாறுகிறது.
இயக்குனர் மற்றும் தயாரிப்பாளர் பற்றி
மகேஷ் நாராயணன் கேரளாவைச் சேர்ந்த திரைப்படத் தொகுப்பாளர், எழுத்தாளர், இயக்குனர், ஒளிப்பதிவாளர் மற்றும் தயாரிப்பாளர் ஆவார். லோகார்னோ, மாஸ்கோ, ரோட்டர்டாம், கோவா மற்றும் ஷாங்காய் திரைப்பட விழாக்களில் இவரது படங்கள் திரையிடப்பட்டுள்ளன. இவர், ஷெபின் பேக்கர், டேக் ஆஃப், சார்லி, அறியிப்பு போன்ற மலையாளத்தில் டஜனுக்கும் மேற்பட்ட திரைப்படங்களுடன் விருது பெற்ற இந்தியத் திரைப்படத் தயாரிப்பாளர் ஆவார்.
பிரதமர் அலுவலகம்
குஜராத்தின் அகமதாபாத்தில் மத்திய - மாநில அறிவியல் மாநாட்டை காணொளி காட்சி மூலமாக தொடங்கி வைத்து பிரதமர் திரு நரேந்திர மோடி உரையாற்றினார்
“அறிவியல் என்ற ஆற்றல் 21-ஆம் நூற்றாண்டு இந்தியாவின் மூலை, மூடுக்கெல்லாம் வளர்ச்சியை ஏற்படுத்தும் வல்லமையை பெற்றது. நான்காவது தொழில் புரட்சியை சரியாக பயன்படுத்திக் கொள்வதற்கான இந்தியாவின் முனைப்பு வெற்றி பெற, அறிவியல் முன்னேற்றமும் அறிவியலுடனான மக்களின் நெருக்கமும் மேலும் அதிகரிக்க வேண்டும்.. அறிவும், அறிவியலும் இணையும் போது, உலகில் உள்ள அனைத்து பிரச்சனைகளுக்கும் தானாகவே தீர்வு ஏற்பட்டுவிடும்.
மேற்கத்திய நாடுகளில் ஐன்ஸ்டீன், ஃபெர்மி, மாக்ஸ் பிளாங்க், நீல்ஸ் போர், டெஸ்லா போன்ற விஞ்ஞானிகள் தங்களின் பரிசோதனைகள் மூலம் உலகை வியப்படையச் செய்தனர். இதே காலத்தில் சி.வி.ராமன், ஜெகதீஷ் சந்திர போஸ், சத்யேந்திரநாத் போஸ், மேக்நாத் சாகா, எஸ் சந்திரசேகர் உள்ளிட்ட பல இந்திய விஞ்ஞானிகள் தங்களின் புதிய கண்டுபிடிப்புகளை முன்னிலைக்குக் கொண்டு வந்தனர்.
நமது நாட்டு விஞ்ஞானிகளின் சாதனைகளை நாம் கொண்டாட வேண்டும். நமது விஞ்ஞானிகளைக் கொண்டாடுவதற்கு போதிய காரணங்களை நாட்டுக்கு அவர்கள் தந்துள்ளனர். கரோனாவுக்கு தடுப்பூசி கண்டுபிடித்ததிலும், உலகின் மிகப்பெரிய தடுப்பூசி இயக்கத்தை வெற்றி பெறச் செய்ததிலும் இந்திய விஞ்ஞானிகளின் பங்களிப்பு மகத்தானது.
அறிவியல் மற்றும் தொழில்நுட்பத் துறையில் முதலீடுகள் குறிப்பிடத்தக்க அளவில் அதிகரித்துள்ளன. இதனால், கண்டுபிடிப்புகளுக்கான உலக தரவரிசைப் பட்டியலில் கடந்த 2015-ம் ஆண்டு 81-வது இடத்தில் இருந்த இந்தியா, 2021ல் 46-வது இடத்திற்கு முன்னேறி இருக்கிறது.
நமது இளம் தலைமுறையின் டிஎன்ஏ-வில் அறிவியல், தொழில்நுட்பம் மற்றும் புதிய கண்டுபிடிப்பு ஆர்வம் உள்ளது. இளைய தலைமுறைக்கு முழு பலத்துடன் நாம் ஆதரவு தருவது அவசியம். இளைஞர்களின் புதிய கண்டுபிடிப்பு உணர்வுக்கு ஆதரவாக ஆராய்ச்சி மற்றும் புதிய கண்டுபிடிப்பு துறையில் பல்வேறு முயற்சிகள் மேற்கொள்ளப்பட்டுள்ளன. தாய்மொழியில் அறிவியல் மற்றும் தொழில்நுட்பக் கல்வியை வழங்குவதன் மூலம் தேசிய கல்விக் கொள்கை இதனை மேலும் ஊக்கப்படுத்துகிறது.
அடுத்த 25 ஆண்டுகளில் உலக அரங்கில் இந்தியாவுக்கென தனி அடையாளத்தையும், வலிமையையும், ஆற்றலையும் ஏற்படுத்தி அனைவரும் பறைசாற்றும்படி செய்ய வேண்டும்” என்று பிரதமர் நரேந்திர மோடி பேசினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1858290
---
(
பாதுகாப்பு அமைச்சகம்
தேஜஸ் Mk-1 FOC விமானம் இந்திய விமானப்படையிடம் ஒப்படைக்கப்பட்டது
இந்திய விமானப்படையின் செயல் திறனை அதிகரிக்கும் வகையில் மேலும் ஒரு முக்கிய நடவடிக்கையாக, இந்திய விமானப்படை தளம், சூலூரில் உள்ள இந்திய விமானப்படை தளத்தில், சமீபத்தில் மறுசீரமைக்கப்பட்ட பறக்கும் புல்லட்டுகள் “Flying Bullets” எண் 18 ஸ்குவாட்ரன் தேஜஸ் Mk-1 FOC விமானம் புதன்கிழமையன்று இந்திய விமானப்படையில் இணைத்துக் கொள்ளப்பட்டது. இந்திய விமானப்படையில் இந்தத் தளத்தை இணைப்பதில் இந்த ஸ்குவாட்ரனே முதலாவதாகும். இது நாட்டின் உள்நாட்டு போர் விமானத் திட்டத்தின் முக்கிய மைல்கல் ஆகும். “ மேக் இன் இந்தியா” இந்தியாவில் தயாரிப்போம் என்ற திட்டத்திற்கும் இது கணிசமான அளவு ஊக்கமளிக்கும் முயற்சியாகும். Tejas Mk-1 FOC விமானம், ஒரு எஞ்சின் கொண்ட, இலகு ரக, மிக விரைவாகச் செயல்படக் கூடிய, எல்லா பருவ நிலைகளையும் எதிர்கொள்ளக்கூடிய, பல பணிகளை ஆற்றக்கூடிய போர் விமானமாகும். விமானத்தில் இருந்து விமானம் மூலம் எரிபொருள் நிரப்பிக் கொள்ள முடியும் திறன் கொண்டதால், இது உண்மையிலேயே மிகத் திறன்வாய்ந்த விமானமாகும்
விமானப்படை தலைவர் ஏர் சீப் மார்ஷல் ஆர் கே எஸ் படோரியா, இந்த ஸ்குவாட்ரனை இயக்கி வைத்தார். தெற்கு விமானப்படையின் ஏர் ஆபீசர் கமாண்டிங் இன் சீஃப் ஏர் மார்ஷல் அமீத் திவாரி, 18 ஸ்குவாட்ரனின் க்மோட்ர் கமான்டன்ட் டிடி ஜோசப், எச்ஏஎல் நிறுவனத்தின் தலைவர் மற்றும் நிர்வாக இயக்குநர் திரு ஆர் மாதவன், பி ஜி டி சி ஏ டாக்டர் கிரிஷ் டியோடர் மற்றும் ஏரோநாட்டிகல் மேம்பாட்டு முகமையின் இயக்குனர் ஆகியோர் நிகழ்ச்சியில் பங்கேற்றனர். சூலூர் விமானப்படை தளத்தில் இருந்த பணியாளர்களிடையே பேசிய விமானப்படை தலைவர் புதிய விமானத்தை புகுத்துவதற்கு தெற்கு விமான படையின் முயற்சிகளைப் பாராட்டி அவர்களுக்கு வாழ்த்து தெரிவித்தார்.
இந்த வரலாற்றுச் சிறப்புமிக்க சாதனையைச் செய்வதற்கு, இந்த விமானத்தை உற்பத்தி செய்வதில் ஈடுபட்டிருந்த HAL நிறுவனத் தலைவர், ஏ டி ஏ, டி ஆர் டி ஓ ஆய்வுக்கூடங்கள், டி பி எஸ் யு, எம்எஸ்எம்இகள் மற்றும் இதர முகமைகள் அனைவருக்கும் அவர் பாராட்டு தெரிவித்தார்.
(Visitor Counter : 264
தேர்தல் ஆணையம்
கர்நாடக சட்டப்பேரவையின் நிலவரம்
- பொதுத் தகவல் : கர்நாடகா
பதிவு செய்யப்பட்ட மாநில கட்சிகளின் எண்ணிக்கை: ஒன்று [ஜே.டி. ]
மேலும் ஒரு மாநில கட்சியான கே.ஜே.பி.யின் நிலை மாண்புமிகு கர்நாடக உயர்நீதிமன்றம் முன் சர்ச்சையில் உள்ளது.
- சட்டப்பேரவை தொகுதிகள் – 224 சட்டப்பேரவை தொகுதிகள்
-
-
- சிறிய மற்றும் பெரிய தொகுதி :- பரப்பளவில்
|
|
பரப்பளவில்
|
|
தொகுதியின் பெயர்
|
|
சதுர கிலோ மீட்டரில் பரப்பளவு
|
|
;சிறியது
|
|
155- தாசரஹல்லி
|
|
8.91 சதுர கிலோ மீட்டர்
|
|
பெரியது
|
|
76- ஹல்யால்
|
|
2782 சதுர கிலோ மீட்டர்
2.1.2 சிறிய மற்றும் பெரிய தொகுதிகள்:-வாக்காளர் எண்ணிக்கையில்
|
|
வாக்காளர் எண்ணிக்கையில்
|
|
தொகுதியின் பெயர்
|
|
வாக்காளர் எண்ணிக்கை
|
|
சிறியது
|
|
123- சிருங்கேரி
|
|
160199
|
|
பெரியது
|
|
176- பெங்களூர் தெற்கு
|
|
558670
3. வாக்காளர்கள்
3.1.1 பாலினத்தில்
|
|
|
|
ஆண்
|
|
பெண்
|
|
மற்றவர்
|
|
மொத்தம்
|
|
மக்கள்தொகை
|
|
34827715
|
|
34067399
|
|
|
|
68891616
|
|
வாக்காளர் எண்ணிக்கை
|
|
25205825
|
|
24471980
|
|
4552
|
|
496823357
|
|
வாக்காளர் அடையாள அட்டை விநியோகம்|
|
25118264
|
|
24391153
|
|
4552
|
|
49509417சுமார் 1.68 லட்சம் வாக்காளர்களுக்கு அடையாள் அட்டை இன்னும் வழங்கப்படவில்லை..
(Visitor Counter : 87
நிதி அமைச்சகம்
ஒரே நாடு, ஒரே ரேசன் கார்டு சீர்திருத்தத்தை மேற்கொண்டதால், தமிழகம் கூடுதலாக ரூ.4,813 கோடி கடன் பெற மத்திய அரசு ஒப்புதல்
ஒரே நாடு, ஒரே ரேசன் கார்டு சீர்திருத்தத்தை மேற்கொண்டதால், வெளிச் சந்தையில் தமிழகம் கூடுதலாக ரூ.4,813 கோடி கடன் பெற மத்திய அரசு ஒப்புதல் வழங்கியுள்ளது.
ஒரு நாடு, ஒரே ரேசன் கார்டு சீர்திருத்தத்தை மத்திய நிதியமைச்சகத்தின், செலவினத்துறை கொண்டு வந்தது. இந்த சீர்திருத்தத்தை வெற்றிகரமாக மேற்கொண்ட 11வது மாநிலமாக தமிழகம் மாறியுள்ளது. இதனால், வெளிசந்தையில் ரூ.4,813 கோடி கூடுதல் நிதி ஆதாரம் திரட்ட தமிழகம் தகுதி பெற்றுள்ளது. இதற்கான அனுமதியை மத்திய செலவினத்துறை வழங்கியுள்ளது.
ஆந்திர பிரதேசம், கோவா, குஜராத், ஹரியானா, கர்நாடகா, கேரளா, மத்தியப் பிரதேசம், தெலங்கானா, திரிபுரா மற்றும் உத்தர பிரதேசம் ஆகிய 10 மாநிலங்கள் ஒரே நாடு, ஒரே ரேஷன் கார்டு சீர்திருத்தத்தை நிறைவு செய்துள்ளன. தற்போது இந்த மாநிலங்களின் பட்டியலில் தமிழகம் இணைந்துள்ளது.
இது மக்களுக்கான முக்கியமான சீர்திருத்தமாகும். இத்திட்டம் அமல்படுத்தப்படுவதன் மூலமாக மக்கள், குறிப்பாக புலம் பெயர் தொழிலாளர்கள் மற்றும் அவர்களது குடும்பங்கள் தேசிய உணவு பாதுகாப்பு சட்டம் மூலம் நாடு முழுவதும் எந்த ரேஷன் கடைகளிலும் பொருட்கள் வாங்கி கொள்ளலாம்.
மத்திய அரசின் இந்த சீர்திருத்தத்தை நிறைவேற்றியதால், இந்த மாநிலங்கள் மாநில மொத்த உற்பத்தியில் 0.25 சதவீத அளவுக்கு கூடுதலாக கடன் பெற மத்திய அரசு அனுமதி வழங்கியது. இதன் அடிப்படையில் மொத்தம் ரூ.30, 709 கோடி கூடுதலாக கடன் பெற மத்திய செலவினத்துறை அனுமதி வழங்கியது.
மாநிலம் வாரியாக அனுமதிக்கப்பட்ட தொகையை கீழ்கண்ட இணைப்பில் காணலாம்.
ஒரே நாடு ஒரே ரேசன் கார்டு திட்டம், எளிதில் தொழில் தொடங்குவதற்கான சீர்திருத்தம், நகர்ப்புற/உள்ளாட்சி பயன்பாடுகளுக்கான சீர்திருத்தம், மின்துறை சீர்திருத்தம் இவற்றை அமல்படுத்தும் மாநிலங்கள் கூடுதலாக கடன் பெற மத்திய செலவினத்துறை அனுமதித்து வருகிறது.
இது வரை 11 மாநிலங்கள் ஒரே நாடு, ஒரே ரேஷன் கார்டு சீர்திருத்தத்தையும், 4 மாநிலங்கள் உள்ளாட்சி அமைப்பு சீர்திருத்தத்தையும் மேற்கொண்டுள்ளன. இதனால் இந்த மாநிலங்கள் மொத்தம் ரூ.61,339 கோடி அளவுக்கு கூடுதல் கடன் பெற அனுமதி வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1688786
பிரதமர் அலுவலகம்
பதுக்கம்மாவை முன்னிட்டு அனைவருக்கும் பிரதமர் வாழ்த்து
பிரதமர் திரு நரேந்திர மோடி அனைவருக்கும், குறிப்பாக தெலுங்கானாவின் பெண் சக்திகளுக்கு பதுக்கம்மா பண்டிகையையொட்டி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"அனைவருக்கும், குறிப்பாக தெலுங்கானாவின் பெண்கள் சக்திக்கு பதுக்கம்மாவின் புனிதமான நாளில் வாழ்த்துக்கள். இந்த பண்டிகை இயற்கையுடனான நமது தொடர்பையும், மலர்கள் மீதான ஆர்வத்தையும் மேலும் அதிகரிக்கட்டும்."
சிறப்பு சேவைகள் மற்றும் கட்டுரைகள்
சென்னை கட்டிட விபத்து மீட்புப் பணியில் தேசிய பேரிடர் மீட்புப் படையினர்
சென்னை பாரிமுனை பகுதியில் இன்று காலை 4 மாடி கட்டிடம் இடிந்து விழுந்து விபத்துக்குள்ளானது. இடிபாடுகளில் சிக்கி உள்ளோரை மீட்பதற்காக அரக்கோணம் தேசிய பேரிடர் மீட்புப் படையினருக்கு தமிழக அரசு சார்பில் கோரிக்கை வைக்கப்பட்டது. இதை ஏற்று அரக்கோணம் தேசிய பேரிடர் மீட்புப் படையினர் 4வது படைப்பிரிவு மோப்பநாய் மற்றும் தொழில்நுட்பக் குழு, சம்பவ இடத்திற்கு விரைந்தது. தேசிய பேரிடர் மீட்பு குழுவினர் மீட்பு உபகரணங்கள், தொடர்புக் கருவிகள், பிபிஇ கிட் ஆகிய வசதிகளுடன் மீட்பு பணியில் களமிறங்கி உள்ளனர்.
மேலும், பல்வேறு மீட்புப் பணிகளில் ஈடுபட்ட அனுபவம் வாய்ந்த தேசிய பேரிடர் மீட்பு படையின் மோப்ப நாய்கள் மிஸ்ஸி மற்றும் லாரா ஆகியவையும் இந்த மீட்புப் பணியில் களமிறங்கி உள்ளன.
அரக்கோணத்தில் இயங்கும் 24 மணி நேரக் கட்டுப்பாட்டு அறை மூலம் கட்டிட விபத்து மீட்புப் பணிகள் கண்காணிக்கப்பட்டு வருகிறது.
இத்தகவல் அரக்கோணம் தேசிய பேரிடர் மீட்புப் படை வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
ரசாயனம் மற்றும் உரங்கள் அமைச்சகம்
உர உற்பத்தியில் இந்தியாவை தற்சார்புடையதாக்குவது குறித்து மத்திய அமைச்சர் திரு மன்சுக் மாண்டவியா ஆய்வு கூட்டம்
உர உற்பத்தியில் இந்தியாவை தற்சார்புடையதாக்குவது குறித்து ரசாயணம் மற்றும் உரத்துறை அமைச்சர் திரு மன்சுக் மாண்டவியா இன்று ஆய்வு கூட்டம் நடத்தினார்.
இதில் இத்துறையின் இணையமைச்சர் திரு பகவன்த் குபா, உரத்துறை செயலாளர் திரு ஆர்.கே.சதுர்வேதி ஆகியோர் கலந்து கொண்டனர்.
இதில் அமைச்சர் திரு மன்சுக் மாண்டவியா பேசியதாவது:
ராமகுண்டம் ஆலை தொடங்கப்பட்டதில் இருந்து, நாட்டில் ஆண்டுக்கு 12.7 லட்சம் மெட்ரிக் டன் யூரியா உற்பத்தி செய்யப்படுகிறது. இது யூரியா உற்பத்தியில் இந்தியாவை தற்சார்புடையதாக்கும் பிரதமரின் கனவை நனவாக்க உதவும். இத்திட்டம் விவசாயிகளுக்கு உரங்கள் கிடைப்பதை அதிகரிப்பதோடு, சாலைகள், ரயில் பாதைகள், துணை தொழிற்சாலைகள் போன்ற கட்டமைப்புகளை மேம்படுத்துவது உட்பட நாட்டின் பொருளாதாரத்துக்கு ஊக்குவிப்பை அளிக்கும். அதோடு நாட்டின் உணவு பாதுகாப்பையும் உறுதி செய்யும்.
மாற்று உரங்கள் பயன்பாட்டை அதிகரிக்க சந்தை வளர்ச்சி உதவி  கொள்கையை தாராளமயமாக்க மத்திய அரசு திட்டமிட்டு வருகிறது. நகரங்களில் உள்ள குப்பைகளுக்கு மட்டுமே எம்டிஏ கொள்கை முன்பு இருந்தது.
உயிரிஎரிவாயு, பசுமை உரம், கிராமங்களில் உள்ள ஆர்கானிக் உரம் ஆகியவற்றை ஒருங்கிணைப்பதன் மூலம் எம்டிஏ கொள்கையை விரிவுபடுத்த வேண்டும் என கோரிக்கைகள் எழுந்துள்ளன. இந்த நீட்டிப்பு மத்திய அரசின் தூய்மை இந்தியா திட்டத்தை முழுமையாக பூர்த்தி செய்யும். துர்காபூரில் உள்ள மேட்டிக்ஸ் உரங்கள் ஆலை 12.7 லட்சம் மெட்ரிக் டன் திறனுடையது. இது விரைவில் உற்பத்தியை தொடங்கும்.
இவ்வாறு மத்திய அமைச்சர் திரு மன்சுக் மாண்டவியா பேசினார்.